ai4bharat/Pralekha huggingface dataset:
وزارت آیوش
آیوش کے وزیرجناب سربانند سونووال نے امیزون ڈاٹ ان پر آیورویدک مصنوعات کے لئے مختص اسٹورفرنٹ کا آغا ز کیا
آیوش کے مرکزی وزیرجناب سربانند سونوال نے آج ایک ورچوئل تقریب کے دوران ، امیزو ن ڈاٹ ان مارکیٹ پلیس پرآیورویدکی مصنوعا ت کے لئے مخصوص ایک اسٹور فرنٹ کا آغاز کیا۔ اس تقریب میں آیوش کے وزیر مملکت جناب منج پارہ مہیندربھائی اوردیگر ممتاز اور مقتدر شخصیات نے بھی شرکت کی ۔ اس تقریب کا آغاز آیوروید اوراس کے فوائد کے بارے میں ایک مختصر ویڈیوکی نمائش سے کیاگیا۔
آیورویدک مصنوعات کے اس اسٹور فرنٹ کی بدولت ، مختلف قسم کے عرق ، جلد کی دیکھ بھال سے متعلق معاون اشیاء، قوت مدافعت بڑھانے والی دواؤں اور تیل جیسی منفرد آیورویدک مصنوعات اورمزید چھوٹے کاروباری اداروں کی مصنوعات اوراسٹارٹ اپس برانڈس کی عام لوگوں کے لئے نمائش میں اضافہ ہوگا۔ اس سے آیورویدک دواؤں کی خریداری میں سہولت پیداہوگی کیونکہ مصنوعات کے انتخاب کو توجہ کی حیثیت کے مطابق منظم کیاگیاہے اوردرد میں آرام ، قوت مدافعت میں اضافے ، خون کی صفائی ، خواتین کی صحت اورانسانی وزن کوکنٹرول میں رکھنے ، دماغی صحت وغیرہ جیسے صحت کے فوائد وغیرہ کو نمایاں کیاگیاہے ۔
اس ورچول تقریب سے خطاب کرتے ہوئے جناب سربانند سونووال نے کہا:‘‘ کووڈ -19کے لئے آیوروید ، سدھا ’’ ہومیوپیتھی ادویات کو سائنسی لحاظ سے تیارکرنے کی اہمیت ہے اوراس کے ساتھ ہی اس بات کی بھی بہت اہمیت ہے کہ ان مصنوعات کی عام لوگوں تک رسائی کی غرض سے ایک مستحکم مارکیٹنگ نیٹ ورک قائم کیاجائے ۔ مجھے خوشی ہے کہ امیزون ، اپنے ای- کامرس پلیٹ فارم کے ذریعہ سپلائی چین کو مستحکم بنانے میں بہت معاون ثابت ہواہے ۔ اس کے لئے اس نے خواہ یہ چیون پراش ہو، آیوش کاڑھا ہو یا آیوش -64ہو، مصنوعات کی دستیابی کو یقینی بنایاہے ۔ ایک ملک کے طورپرہمیں ، چھوٹی اوربڑی کمپنیوں کے ساتھ ساتھ اسٹارٹ اپس کی حوصلہ افزائی کرنی چاہیئے کہ وہ آیوش کو ہماری روزمرہ کی زندگی کا ایک حصہ بنانے کی غرض سے ضروری اقدامات کریں ۔ جوکہ بھارت کے وزیراعظم کے ، ‘‘آتم نربھربھارت ’’کے ویژن کو پورا کرنے کی جانب ایک اہم قدم ہوگا۔
وزیرموصوف نے مزید کہاکہ وزارت ، کووڈ -19 سے لوگوں کی حفاظت کے لئے آل انڈیا انسٹی ٹیوٹ آف آیوروید کے ذریعہ تیارکی گئی آیو-رکشا کٹ ، بالارکشاکٹ اور سواستھ رکشا کٹ کو بھی فروغ دے رہی ہے ۔ یہ کٹس ، تین- چار آیورویدک دواؤں یعنی سمشا منی وٹی ، انوتیل ، آیوش کووتھ اورچیون پراش کے کومبوپیک پرمشتمل ہیں ۔ انھوں نے کہاکہ ان کٹس کو ایک ای –کامرس پلیٹ فارم کے توسط سے امیزون کے ذریعہ عوام کے لئے دستیاب کرایاجاسکتاہے ۔
جناب سونووال نے یہ بھی بتایاکہ آیوش کی وزارت کے ذریعہ کی گئیں مختلف پہل قدمیوں کی بدولت آیوش کی مارکیٹ کا حجم سال 2014میں تین ارب ڈالرز سے بڑھ کر 18ارب ڈالرز تک پہنچ گیاہے ۔اورآیوش کے ذریعہ ادویہ سازی کے شعبے کے ساتھ ساتھ سروس سیکٹرکو حکومت کے ذریعہ جاری کی گئیں مختلف ترغیباتی اسکیموں سے زیادہ سے زیادہ فائدہ حاصل کرنا چاہیئے تاکہ آیوش کی مارکیٹ میں مزید توسیع اوراضافہ کیاجاسکے۔
اس موقع پر ، امیزون انڈیا کے انڈیاکنزیومربزنس کے کنٹری منیجر جناب منیش تیواری نے کہاکہ آیوروید ، ہمیشہ سے ہی بھارتی طرز زندگی کا حصہ رہاہے اورہمیں اس مخصوص اسٹورفرنٹ کا آغاز کرکے خوشی ہورہی ہے ۔ انھوں مزید کہاکہ حکومت ہند آیوروید کے بارے میں بیداری پیداکرنے پرخصوصی توجہ مرکوز کررہی ہے اوریہ اسٹور فرنٹ ، اس ویژن کے لئے ہماری کوششوں اورآیوروید مصنوعات کو گاہکوں اور صارفین کے لئے زیادہ قابل رسائی بنانے کی خاطرہماری کوششوں کا ایک قدم ہے ۔
خوراک کی ڈبہ بندی کی صنعتوں کی وزارت
کیرالہ میں میگا فوڈ پارک کی افتتاحی تقریب
مرکزی حکومت کی مدد سے 20 میگا فوڈ پارک پروجیکٹ قائم کیے گیے
17 دیگر پروجیکٹ منظور کیے گئے ہیں اور ان پر عمل درآمد کیا جانا ہے
نئی دہلی،01اکتوبر 2020 : ڈبہ بند خوراک کی صنعتوں ، زراعت اور کسانوں کی فلاح و بہبود ، دیہی ترقی اور پنچایتی راج کے مرکزی وزیر جناب نریندر سنگھ تومر اور کیرالہ کے وزیر اعلی جناب پینارائی وجین کے ہاتھوں آج کیرالہ کے ضلع پلکاڈ میں کیرالہ کے پہلے اور ملک کے 20 ویں میگا فوڈپارک کا مجازی طور پر افتتاح عمل میں آیا۔ ڈبہ بند خوراک کی صنعتوں کے مرکزی وزیر مملکت جناب رمیشور تیلی بھی اس موقع پر موجود تھے ۔ اس پروجیکٹ سے ڈبہ بند خوراک کے شعبے کو تقویت ملےگی ۔
اس موقع پر خطاب کرتے ہوئے جناب تومر نے کہا کہ میگا فوڈ پارک کیرالہ میں ڈبہ بند خوراک کے شعبے میں ایک سنگ میل ثابت ہوگا ۔ یہ پارک میں 25 -30 ڈبہ بند خوراک کی اکائیوں میں تقریباً 250 کروڑ کی اضافی سرمایہ کاری کو راغب کرے گا اور اس سے سالانہ تقریباً 450- 500 کا کاروبار ہوگا ۔ یہ پارک 5000 لوگوں کو براہ راست اور بالواسطہ روزگار فراہم کرےگا اور اس سے سی پی سی اور پی پی سی علاقوں میں تقریباً25000 کسانوں کو فائدہ پہونچےگا ۔ جناب تومر نے کہا کہ وزیر اعظم جناب نریندر مودی کی قیادت میں حکومت ہند مستقل طور پر ملک کو ایک لچک دار خوراک معیشت اور دنیا کی خوراک فیکٹری بنانے کے لئے کوشش کر رہی ہے ۔
جناب تومر نے کہا کہ کہ ہمیں اپنے ملک کے کسانوں پر فخر ہے اور ان کی کڑی محنت کی وجہ سے ملک میں اناج کا کافی ذخیرہ ہے ، ملک کے لوگوں کی ضروریات پوری ہو رہی ہیں ۔ انہوں نے کہا کہ وزیر اعظم جناب نریندر مودی زرعی شعبے میں موجود خلا کو پر کرنے کے لئے مسلسل کام کر رہے ہیں ۔
جناب تومر نے کہا کہ قدر میں اضافہ کی اشیا میں برآمدات میں بہت زیادہ امکان ہے جس سے نہ صرف یہ کہ غیر ملکی زر مبادلہ حاصل ہوگا بلکہ اس سے گھریلو بازار میں روزگار کے مواقع بھی پیدا ہونگے ۔ حکومت ہند زر عی شعبے کے احیا پر کام کر رہی ہے ۔
کیرالہ کے وزیر اعلی جناب وجین نے کہا کہ یہ ایم ایف پی کیرالہ کے کسانون کو مدد اور راحت فراہم کرنے میں ایک اہم رول ادا کرے گا ۔اس کے ساتھ کسانوں کے حالات بہتر ہونگے ۔ مذکورہ متعینہ وقت میں اس کے قیام پر اطمینان کا اظہار کرتے ہوئے انھوں نے کہا کہ پیٹرو پارک ، کوچی – بینگلور انڈسٹریل کوریڈور ، ڈیفینس پارک اور دیگر پروجیکٹوں کے ساتھ یہ کیرالہ کی ایک اہم اسکیم ہے۔
ڈبہ بند خوراک کی صنعتوں کے وزیر مملکت جناب تیلی نے کہا کہ پارک میں جو سہولتیں قایم کی گئی ہیں اس سے نہ صرف یہ کہ زرعی پیداوار کی بربادی کم ہوگی بلکہ یہ قدر میں اضافے کو بھی یقینی بنائے گا ۔ اس کے ساتھ کسانوں کو ان کی زرعی مصنوعات کی بہتر قیمتیں میلے گی اور ان کی آمدنی بھی بڑھے گی ۔
کیرالہ کی صنعتوں کے وزیر جناب ای پی جے راجن اور آبی وسائل کے وزیر جناب کے کے کرشنن کٹی نے بھی اس موقع پرخطاب کیا ۔ ڈبہ بند خورا ک کی صنعتوں کی وزارت کی سکریٹری محترمہ پشپا سبھرمنیم اور ڈاکٹر کے الینگوون ، پرنسپل سکریٹری  کیرالہ میں پروجیکٹ کے بارے میں جانکاری دی۔
کینفرا میگا فوڈپارک 102.13 کروڑ کی پروجیکٹ لاگت سے 79.42 ایکڑ آراضی میں قایم کیا گیا ہے اس میگا فوڈ پارک میں عمل درآمد والی ایجنسی کے ذریعہ جو سہولتیں قایم کی گئی ہیں ان میں ملٹی پروڈکٹ کولڈ اسٹوریج – 5000 ایم ٹی ، ڈرائی ویر ہاوس – 12000 ایم ٹی ، پیک ہاوس 10 ایم ٹی اور فوڈ ٹیسٹینگ لیبا ریٹری وغیرہ شامل ہیں۔ اس میگا فوڈ پارک سے کیرالہ کے ملا پورم اور تھریسور کے قریبی اضلاع اور تملناڈو کے قریبی ضلع کویمبٹور کے ساتھ ساتھ پلکاڈ کے ضلع کے لوگوں کو فائدہ پہنچےگا۔
وزیراعظم کا دفتر
وزیر اعظم نے سنسکرت اور ہندی کے اسکالر، ڈاکٹر رما کانت شکلا کی وفات پر تعزیت کا اظہار کیا
وزیر اعظم جناب نریندر مودی نے سنسکرت اور ہندی کے اسکالر، ڈاکٹر رما کانت شکلا کی وفات پر گہرے رنج و غم کا اظہار کیا ہے۔
وزیر اعظم نے ٹویٹ کیا؛
’’سنسکرت اور ہندی ادب کی دنیا میں بیش قیمتی تعاون دینے والے ڈاکٹر رما کانت شکلا جی کی وفات سے بے حد دکھ ہوا ہے۔ غم کی اس گھڑی میں ان کے رشتہ داروں اور چاہنے والوں کے تئیں گہری تعزیت۔ اوم شانتی!‘‘
ریلوے کی وزارت
ریلوے مدھیہ پردیش اور مہاراشٹرا میں استعمال کے لئے اضافی کووڈ کیئر کوچوں کو متحرک کررہی ہے
جبل پور کے لئے آئیسولیشن کوچ تعینات کیے جائیں گے
آئیسولیشن کوچوں کو بھی ہنگامی صورت حال سے نمٹنے کے لئے نندروبار سے پالگھرمنتقل کر دیا گیا
اب ہندوستان کے مختلف حصوں میں 191آئیسولیشن کوچ استعمال ہورہے ہیں
اس وقت تک ان آئیسولیشن کوچوں میں2929 مفت بستر دستیاب ہیں
ریلوے نے ریاستوں کے ذریعہ استعمال کرنے کے لئے تقریبا 64000 بیڈ تیارکئے ہیں
ریلوے کے ذریعہ کئے گئے حفظان صحت اور کیٹرنگ انتظامات کے بارے میں مریضوں کی جانب سے مثبت آراء مل رہی ہیں
نئی دہلی یکم مئی 2021: کووڈ کے خلاف متحدہ لڑائی میں قوم کی صلاحیتوں کو تقویت بخشتے ہوئے ، وزارت ریلوے نے اپنے متعدد اقداموں میں ، تقریبا 4000 آئیسولیشن کوچوں کی تعیناتی کی ہے جن میں لگ بھگ 64000 بستردستیاب ہیں۔
ریاستوں کے ساتھ مل کر کام کرنے اور جلد سے جلد رسائی کے لئے، ریلوے نے مشترکہ کارروائی کے لئے، اپنے مفاہمت نامے پر عملدرآمد کرنے کے لئے، زونز اور ڈویژنوں کو بااختیار بنانے کے عمل کو ڈی سنٹرلائزکرنے کا منصوبہ تیار کیا ہے۔ ان آئیسولیشن کوچز کو آسانی سے متحرک کیا جاسکتا ہے اور ہندوستانی ریلوے نیٹ ورک پر مطلوبہ جگہوں پر پہونچایا جا سکتا ہے۔
اسی کے مطابق ، ریاستوں کے مطالبے کے مطابق ، اس وقت 191 کوچز کو مختلف ریاستوں کو کووڈ کیئر کے لئے 2990 بیڈز کی بستر کی گنجائش کے ساتھ حوالے کیا گیا ہے۔ آئیسولیشن کوچ اس وقت دہلی ، مہاراشٹر  ، مدھیہ پردیش  میں زیر استعمال ہیں۔ ریلوے نے اترپردیش کے بڑے شہروں جیسے فیض آباد ، بھدوئی ، وارانسی ، بریلی اور نجیب آباد میں بھی 50 کوچیں تعینات کی ہیں۔ ضلعی حکام کے مطالبے کے مطابق ، آئیسولیشن کوچوں کو نندروبار سے پالگھر منتقل کیا جارہا ہے۔ جبل پور کے لئے بھی آئیسولیشن کوچ تعینات کیے جارہے ہیں۔
دہلی ،اترپردیش، مدھیہ پردیش اور مہاراشٹرا میں ان کوچوں کی افادیت کی تازہ ترین پوزیشن مندرجہ ذیل ہے۔
نندروبار  میں ، گذشتہ دو دنوں میں 6 نئے داخلے آج تک درج ہوئے جبکہ 10 مریضوں کو آئیسولیشن کی مدت کے بعد فارغ کردیا گیا۔ کوویڈ کے 43 مریض فی الحال اس سہولت سے استفادہ کر رہے ہیں۔ مجموعی طور پر اب تک ، ریاست کے صحت کے حکام کے ذریعہ 57 داخلوں کے اندراج کے بعد مریضوں کو ڈسچارج کر دیا گیا تھا۔ 314 بستر ابھی بھی دستیاب ہیں۔
دہلی میں ، ریلوے نے 1200 بستروں کی گنجائش والے 75 کووڈ کیئر کوچوں کی ریاستی حکومتوں کے مطالبے کی مکمل طلب پوری کردی ہے۔ 50 کوچز شکوربستی اور 25 کوچ آنند وہار اسٹیشنوں پر موجود ہیں۔ ایک داخل ہونے والے مریض کے ڈسچارج کے ساتھ آج تک 4 داخلے رجسٹرڈ ہوئےتھے۔ 1196 بستر ابھی بھی دستیاب ہیں۔
مدھیہ پردیش کی ریاستی حکومت کے 2 کوچوں کے مطالبہ کے سلسلے میں ، مغربی ریلوے کے رتلام ڈویژن نے اندور کے قریب تیہی اسٹیشن پر 320 بیڈز کی گنجائش والے 22 کوچز کو تعینات کیا ہے۔ یہاں اب تک 6 مریض داخل ہوئےہیں۔ بھوپال میں ، جہاں 20 کوچ تعینات ہیں، اس سہولت پر ، تازہ ترین اعداد و شمار کے مطابق 20 مریض داخل ہوئے جن میں 4 مریض ڈسچارج کردئے گئے تھے۔ اس سہولت پر 276 بستر دستیاب ہیں۔
مذکورہ بالا ریاستوں میں ان سہولیات کا استعمال ، حالیہ ریکارڈوں کے مطابق ، مجموعی طور پر 123 داخلوں کے اندراج کے بعد 62 مریضوں کا ڈسچارج رجسٹرڈ کیا گیا ہے۔ اس وقت 61 کوویڈ مریض آئیسولیشن کوچوں کو استعمال کررہے ہیں۔ ان سہولیات پر اب بھی کل 2929 بستر دستیاب ہیں۔
یوپی میں ، اگرچہ ابھی تک ریاستی حکومت کے ذریعہ کوچز کے لئے درخواست نہیں کی گئی ہے لیکن فیض آباد ، بھد وہی ، وارانسی ، بریلی اور نجیب آباد میں 10 کوچزتعینات گئے ہیں جن میں 800 بستروں کی گنجائش ہے۔
کامرس اور صنعت کی وزارتہ
امرود کی برآمدات میں اضافہ، 2013 کے بعد سے 260 فیصد کی ترقی درج کی گئی
دہی  اور پنیر  کی برآمد میں 2013 کے بعد سے 200 فیصد کی ترقی درج کی گئی
سال 2013 کے بعد سے ہندوستان کے ذریعہ کی جانے والی امرود کی برآمد ات میں 260 فیصد کا اضافہ دیکھنے میں آیا ہے۔ یہ برآمدات جو اپریل تا جنوری 2013 کے دوران 0.58 ملین امریکی ڈالر کے بقدر تھی ، اپریل 2021-22 میں زبردست اضافہ کے ساتھ 2.09 ملین امریکی ڈالر تک پہنچ گئی۔
ہندوستان کے ذریعہ تازہ پھلوں کی کی جانے والی برآمدات میں بھی قابل لحاظ ترقی دیکھنے میں آئی ہے ۔ تازہ غذائی زمرے سے تعلق رکھنے و الی تمام اشیا میں تازہ امرود برآمدات کے فہرست میں سب سے اوپر ہیں ۔سال 2020-21 کے دوران تازہ انگور کی برآمدات 314 ملین امریکی ڈالر کے بقدر رہیں ۔ دیگر تازہ پھلوں کی برآمدات 302 ملین امریکی ڈالر کے بقدر رہی ، جن میں تازہ آم کی برآمدات 36 ملین امریکی ڈالر کے بقدر اور دیگر برآمدات  19 ملین امریکی ڈالر کے بقدر رہیں ۔ سال 2020-21 کے دوران تازہ انگور اور دیگر تازہ پھلوں کی برآمدات ، ہندوستان کی تازہ پھلوں کی مجموعی برآمدات کا 92 فیصد رہیں ۔
ان ملکوں میں جن کو ہندوستان سے سال 2020-21 کے دوران بڑے پیمانے پر تازہ پھلوں کی برآمدات کی گئیں ، ان میں بنگلہ دیش  ، نیدرلینڈ  ، متحدہ عرب امارات ، برطانیہ  ، نیپال ، ایران  ، روس  ، سعودی عربیہ  ، عمان  اور قطر  شامل ہیں ۔ یہ دس ممالک ان ملکوں میں سرفہرست ہیں جن کو ہندوستان سے سال 2020-21 کے دوران تازہ پھلوں کی برآمد کی گئی۔
دہی  اور پنیر  کے ہندوستانی برآمدات میں بھی 200 فیصد کی زبردست پیمانے پر ترقی ریکارڈ کی گئی ۔ یہ برآمدات اپریل –جنوری 2013-14 کے دوران دس ملین امریکی ڈالر کے بقدر تھی ، جبکہ اپریل - جنوری 2021-22 کے درمیان اضافہ ہونے کے بعد یہ برآمدات 30 ملین امریکی ڈالر کے بقدر تک جاپہنچی۔
یہ بھی ذہن نشین رہنا چاہئے کہ گزشتہ پانچ برسوں کے دوران دودھ اوراس کی مصنوعات کی برآمدات میں سالانہ 10.5 فیصد کی شرح ترقی کے سا تھ اضافہ ہوتا رہا ہے ۔ سال 2021-22 کے دوران  ، ہندوستان نے 181.75 ملین امریکی ڈالر کے بقدر دودھ کی مصنوعات برآمد کیں اور رواں مالی سال کے دوران اس کا گزشتہ سال کی برآمدات کے حجم کو پار کرجانا یقینی ہے ۔
سال 2020-21 کے دوران ہندوستان سے جن ملکوں کو دودھ کی مصنوعات برآمد کی گئیں ان میں خاص طور پر متحدہ عرب امارات ، بنگلہ دیش ، امریکہ  ، بھوٹان ، سنگاپور ، سعودی عربیہ  ، ملیشیا ، قطر ، عمان  اور انڈونیشیا  کے نام شامل ہیں ۔ ان دس سرفہرست ممالک کو ہندوستان سے کی جانے و الی دودھ کی مصنوعات کی برآمدات، سال 2020-21 میں ملک کی کل دودھ کی برآمدات کا 61 فیصد سے زیادہ ہوتی ہے ۔
قبائیلی امور کی وزارت
دلی ہاٹ میں ٹرائبز انڈیا آدی مہوتسو-سبھی کے لیے تحفوں کا ایک واحد مرکز
فیسٹول کا موضوع ہے ‘‘قبائلی دستکاری، ثقافت اور کامرس کے جذبے کا ایک جشن’’
ٹرائبز انڈیا آدی مہوتسو ، اپنے پہلے کے ایڈیشنس سے زیادہ بڑا اور روشن ہے اور تقریبا دوسو اسٹالس اور اس میں شرکت کرنے والے ایک ہزار کاریگروں نیز ملک کے مختلف حصوں سے آئے ہوئے فنکاروں کی وجہ سے یہ ایک چھوٹے بھارت کی عکاسی کرتا ہے۔
ٹرائبز انڈیا ویب سائٹ کی طرح آدی مہوتسو تحفوں کا ایک ایسا واحد مرکز ہے جہاں مختلف لوگوں کی ضرورتیں پوری کی جاسکتی ہیں۔نامیاتی ہلدی، خشک آملہ، جنگلاتی شہد،کالی مرچ، راگی،ترپھلاجیسی قبائلی مصنوعات سے لے کر جو قوت مدافعت میں اضافہ کرتی ہیں موم دال، اڑد دال، سفید پھلیاں اور دلیہ تک نیز پینٹنگز جیسے فن پاروں تک چاہے وہ وارلی انداز ہو یا پٹ چترہو، چاہے وہ ڈوکرا انداز کی زیورات کی دستیابی ہو یا وانچوکے دانوں کے نیکلس ہوں ۔ چاہے وہ شمال مشرق کے کونیاک قبائل ہوں یا متحرک قسم کے کپڑے اور ریشم ہوں، چاہے وہ رنگ برنگی کٹ پتلیاں ہوں یا بچے کے کھلونے ہوں اور چاہے وہ ڈونگریاں شالیں ہوں یا بودوبنائی ہو۔چاہے وہ بسترکی لوہے کی دستکاری ہو یا بانس کی دستکاری ہو، چاہے وہ بیدکا فرنیچرہو،یہ سبھی اشیااس واحد مقام پر دستیاب ہیں۔
ضروریات اور بجٹ پرانحصار کرتے ہوئے ان مصنوعات کو تحفے کے طور پر بھی استعمال کیا جاسکتا ہے۔یہ مصنوعات عمدہ قسم کے آرگینک قابل تجدید اور دیرپا پیکنگ میٹریل میں دستیاب ہوتی ہیں جنہیں مشہور ڈیزائنر رینا ڈھکا نے ٹرائبز انڈیا کے لیے خاص طور پر تیار کیا ہے جو کسی بھی موقع کے لیے مثالی تحفہ ثابت ہوسکتی ہیں۔
لوگ یہاں پر مدوا روٹی، لٹی چوکھا ،دھسکا،بنجارا بریانی، دال باٹی اور چورماجیسے ملک کے مختلف علاقوں کے کچھ الگ کھانوں کا بھی ذائقہ لے سکتی ہیں۔
آدی مہوتسو-قبائلی دستکاری، ثقافت اور کامرس کے جذبے کا ایک جشن ہے جو نئی دہلی کے آئی این اے علاقے میں واقع دلی ہاٹ میں 15 فروری 2020 تک صبح11 بجے سے رات 9بجے تک جاری ہے۔
نائب صدرجمہوریہ ہند جناب ایم وینکیا نائیڈو نے پیر کو قبائلی فیسٹول آدی مہوتسو کا افتتاح کیا۔اس موقع پر جناب نائیڈو نے ایک ایسے ترقیاتی ماڈل کے لیے کہا جس سے قبائلیوں کی خصوصی شناخت کا تحفظ ہو۔نائب صدر جمہوریہ نے زور دے کر کہا ‘‘ان کی ثقافت ان کی شناخت ہے’’۔انہوں نے کہا کہ اس ثقافت کو اپنی جگہ صحیح سلامت رہنا چاہیےاور اس کے ساتھ ساتھ قبائلیوں کو اصل دھارے میں بھی لایا جانا چاہیے۔مختلف قسم کی قبائلی دستکاریوں کا ذکر کرتے ہوئے نائب صدر جمہوریہ نے قبائلی لوگوں کے قدرتی صلاحیتوں کو کام میں لانے کی ضرورت پر زور دیا تاکہ ان کی مصنوعات کو مقبول بنایاجاسکے اور ان کی آمدنی کے وسائل میں بہتری لائی جاسکے۔
قبائلی امور کے مرکزی وزیر جناب ارجن منڈا نے کہا ‘‘اس سالانہ فیسٹول میں ملک کے روایتی آرٹ اور دستکاری نیز ثقافتی وراثت کی نمائش کی جاتی ہے اور اس کی وجہ سے قبائلی کاریگر بڑی مارکیٹ سے مربوط ہوجاتے ہیں۔ اس فیسٹول سے بھارت کے تنوع اور قبائل کے مالا مال ہونے پر توجہ مرکوز ہوتی ہے۔
آدی مہوتسوایک سالانہ فیسٹول ہے جس کی شروعات 2017 میں کی گئی تھی۔یہ فیسٹول لوگوں کو ملک کی مالامال اور متنوع دستکاری قبائلی برادریوں کی ثقافت سے واقف کراتا ہے۔البتہ عالمی وبا کی وجہ سے 2020 کا فیسٹول منعقد نہیں ہوسکا تھا۔
فیسٹول کا موضوع ہے ‘‘قبائلی دستکاری، ثقافت اور کامرس کے جذبے کا ایک جشن’’جو قبائلی زندگی کی بنیادی اقدار کی نمائندگی کرتا ہے۔
نائب صدر جمہوریہ ہند کا سکریٹریٹ
نائب صدرجمہوریہ چنئی اور آندھرا پردیش میں مختلف پروگراموں میں حصہ لیں گے
المونیم مرکب ترقیاتی اور مینو فیکچرنگ سہولت کا سنگ بنیاد رکھیں گے
گْدور۔ وجے واڑہ انٹر سٹی ایکسپریس کو ہری جھنڈی دکھا کر روانہ بھی کریں گے
نئی دہلی،23 اگست۔نائب صدرجمہوریہ ہند جناب ایم وینکیا نائیڈو 24 اگست،2019 سے 29 اگست 2019 تک چنئی اور آندھرا پردیش کے دورے پر رہیں گے اوراس دوران وہاں مختلف پروگراموں میں شرکت کریں گے۔
24 اگست 2019 کو ، نائب صدرجمہوریہ چنئی میں آنجہانی دھرما مورتی راؤ بہادر کیلولا کنن چیٹی کے150 ویں سالگرہ تقریبات میں شرکت کریں گے۔
25 اگست2019 کو، نائب صدر جمہوریہ آندھرا پردیش میں گْدور۔ وجے واڑہ انٹر سٹی ایکسپریس کو گْدور ریلوے اسٹیشن سے ہری جھنڈی دکھا کر روانہ کریں گے۔وہ چیلو پلی اور راپور ریلوے اسٹیشنوں کے درمیان گھوڑے کی نال کی وضع کی6.6 کلو میٹر طویل سرنگ کا بھی دورہ کریں گے۔یہ سرنگ انجینئرنگ کی بہترین مثال ہے۔دوپہر کو نائب صدر نیلّلور میں جناب کستوربا کلا شیترم میں ورکرما سمھا پوری یورنیورسٹی کے دوسرے، تیسرے، چوتھے اور پانچویں یوم تاسیس کی تقریب میں شرکت کریں گے۔
26 اگست 2019 کو نائب صدرجمہوریہ جناب نائیڈو، آندھرا پردیش نیلّلور کے بودھو وری پیلم کوڈا لوورو صنعتی پارک میں نیلکو اور میدھانی کے ایک جوائنٹ ونیچر المونیم ڈیولپمنٹ اینڈ مینو فیکچرنگ فیسلٹی کی تقریب میں چیف گیسٹ رہیں گے اور اس کا سنگ بنیاد رکھیں گے۔
27 اگست 2019 کو جناب نائیڈو، آندھرا پردیش کے وجے واڑہ میں اتکور، میں سورن بھارت ٹرسٹ میں اے پی اسکل ڈیولپمنٹ کارپوریشن اور سورن بھارت ٹرسٹ کے ذریعہ مشترکہ طور پر منعقدہ اسکل ڈیولپمنٹ پروگرام اور زیر تربیت لوگوں کے ذریعہ تیار کردہ مصنوعات کی ایک نمائش میں شرکت کریں گے اور وہاں کے مختلف اسکل ڈیولپمنٹ پروگرام کے ٹرینز کے ساتھ تبادلہ خیال کریں گے۔
28 اگست 2019 کو نائب صدرجمہوریہ آندھرا پردیش کے وزاک، این ایس ٹی ایل، دی آر دی او میں بحری سائنس اور تکنالوجیکل لیبارٹری، کی گولڈن جوبلی تقریبات میں چیف گیسٹ کی حثیت سے شرکت کریں گے۔
29 اگست2019 کو، نائب صدرجمہوریہ آندھرا پردیش کے وزاک میں سوسائٹی فار ایپلائڈ مائیکرو ویب الیکٹرانکس انجینئرنگ اینڈ ریسرچ کا دورہ کریں گے۔
--------------------------------
م ن۔ش ت۔رض
U- 3844
(Visitor Counter : 63
بندرگاہوں، جہاز رانی اور آبی راستوں کی وزارت
گزشتہ تین برسوں کے دوران بندرگاہوں کو اَپ گریڈ کرنے کیلئے 13308کروڑ روپے مالیت کے پروجیکٹوں کو منظوری
نئی دہلی ،9دسمبر، جہاز رانی کے وزیر مملکت  اور کیمیکلس و فرٹیلائزرس کے وزیر مملکت جناب مَن سکھ منڈاویا نے بندرگاہوں اور گودیوں کو اَپگریڈ کرنے اور بندرگاہوں کی سہولیات پیداکرنے پر آنے والے اخراجات سے متعلق ایک سوال کے تحریری جواب میں آج راجیہ سبھا کو بتایا کہ گزشتہ 3برسوں کے دوران اہم بندرگاہوں کے اپگریڈیشن سے متعلق 13308.41کروڑ روپے مالیت کے متعدد پروجیکٹ منظور کئے گئے ہیں۔گزشتہ تین برسوں کے دوران منظور کئے گئے بنیادی ڈھانچہ جاتی پروجیکٹوں کی تفصیلات درج ذیل ہیں:
|
|
مالی سال
|
|
پروجیکٹوں کی تعداد
|
|
اخراجات / سرمایہ کاری 
|
|
صلاحیت 
|
|
2016-17
|
|
54
|
|
8484.47
|
|
92.09
|
|
2017-18
|
|
25
|
|
2659.73
|
|
21.93
|
|
2018-19
|
|
25
|
|
2164.21
|
|
10.73
|
|
میزان
|
|
104
|
|
13308.41
|
|
124.75
جناب منڈاویہ نے ایوان کو مزید بتایا کہ بڑے بڑے بحری جہازوں کو ساحلوں پر لانے کیلئے ساحل کو گہرا کرنے کے لئے وہاں سے گاد نکالنے، سڑک اور ریل رابطہ وغیرہ بنانے کے لئے نئے برتھ / گودیوں اور ٹرمنلوں کی تعمیر، موجودہ برتھوں، گودیوں اور ٹرمنلوں کی مشین کاری سے متعلق پروجیکٹوں کے لئے مذکورہ بالا فنڈ مختص کئے گئے تھے۔
وزیراعظم کا دفتر
ہم اپنی مالا مال وراثت کو وطن واپس لانے کو یقینی بنانے کے لئے مسلسل کام کررہے ہیں: وزیر اعظم کا بیان
وزیر اعظم جناب نریندر مودی نے بیرون ملک سے قومی وراثت کو واپس لانے کے حکومت کے عزم کو دوہرایا ہے ۔وہ مرکزی وزیر جناب جی کشن ریڈی کی طرف سے کئے گئے اس ٹوئیٹ کا جواب دے رہے تھے ۔جہاں وزیر موصوف نے مطلع کیا تھا کہ بھگوان ہنومان کی دھات کی مورتی جوکہ 14ویں ،15ویں صدی ،یعنی چولا دور کے زمانے کی تھی ، اریارول ضلع کے پوٹاویلی ویلور میں جناب ورتھا راجا پیرومل کے ایک ویشنو مندر سے ایک ویشنو ٹیمپل سے چوری کرلی گئی تھی آسٹریلیا میں ہندوستانی سفارتخانے کے حوالے کردی گئی ۔
وزیر اعظم نے ٹوئیٹ کیا:مختلف ملکوں سے اب تک 251 نوادرات واپس ملک لائی گئی ہیں ۔ان میں سے 238 کو 2014 کے بعد سے واپس لایا گیا ہے۔
’’وزیر اعظم نے کہا کہ ہم اپنی مالا مال وراثت کو وطن واپس لانے کو یقینی بنانے کے لئے مسلسل کام کررہے ہیں ‘‘
عملے، عوامی شکایات اور پنشن کی وزارت
ڈاکٹر جتندر سنگھ نے ہمدردی کی بنیاد پر تقرری پانے والے امیدواروں کو پروانہ تقرری دیا
نئی دہلی،یکم اگست2019؍شمال مشرقی خطے کی ترقی کے وزیر مملکت ، وزیر اعظم کے دفتر، عملہ، عوامی شکایات، پنشن ، ایٹمی توانائی اور خلا کے وزیر مملکت ڈاکٹر جتندر سنگھ نے آج یہاں محکمہ عملہ اور تربیت میں ہمدردی کی بنیاد پر منتخب کئے گئے امیدواروں کو پروانہ تقرری دیا۔محکمہ انتظامی اصلاحات اور عوامی شکایات نیز محکمہ پنشن کے سیکریٹری جناب کے وی آپن اور وزارت کے اعلیٰ افسران بھی اس موقع پر موجود تھے۔محکمہ عملہ اور تربیت ایم ٹی ایس کے طورپر تقرری کے لئے منتخب ایسے 9 امیدواروں کو پروانہ تقرری دی گئی۔
اس موقع پر بولتے ہوئے ڈاکٹر جتندر سنگھ نے کہا کہ حکومت میں ہمدردی کی بنیاد پر تقرری کا ایک نظام ہے، جس کے تحت ان سرکاری ملازمین کے ورثہ کی تقرری کی جاتی ہے جو اپنی ملازمت کی مدت پوری کرنے سے قبل ہی فوت ہوجاتے ہیں۔یہ تقرری امیدوار کو اس کی حاجت مندی کی بنیاد پر اور ان کے ذریعہ معاش میں مدد کے طورپر انتہائی موزوں امیدواروں کو دی جاتی ہے۔ انہوں نے کہا کہ محکمہ ڈی او پی ٹی کے ذریعے اس سلسلے میں زیر التوا عمل کو پایہ تکمیل تک پہنچانے پر خوشی اور اطمینان ظاہر کیا۔ وزیر موصوف نے کہا کہ یہ ایک انسانی مسئلہ ہے اور اس قدم سے ایسے کنبے کو اپنی ضرورتوں کی تکمیل میں مدد ملے گی۔انہوں نے مزید کہا کہ ایسی 18 اسامیاں خالی ہیں، جن میں سے 9 اسامیوں کے لئے امیدواروں کا انتخاب کیا گیا ہے اور انہیں آج پروانہ تقرری دیا گیا ہے۔ انہوں نے امیدواروں کو اپنے نیک خواہشات پیش کیں اور سرکاری نظام میں تعاون کے لئے سخت محنت کرنے کی حوصلہ افزائی کی۔
ایسی تقرریاں 2014ء میں ان اسامیوں پر کی گئی تھیں،جو 2011ء سے خالی تھیں۔موجودہ تقرری 2012ء کے بعد سے خالی پڑی اسامیوں کے لئے کی گئی ہیں۔ ان برسوں کے دوران کل 18 اسامیاں خالی تھیں، جن کے لئے 18 درخواستیں موصول ہوئی تھیں۔اس بات کو یقینی بنانے کے لئے کہ ہمدردی کی بنیاد صرف ان ہی امیدواروں کی تقرری ہو، جو اس کے لئے مستحق ہوں۔ایک ذیلی کمیٹی نے 3؍مئی 2019ء کو اس سلسلے میں اپنی رپورٹ پیش کی تھی۔بالآخر 15 مئی 2019ء کو ایک جانچ کمیٹی کی میٹنگ ہوئی جس میں ہمدردی کی بنیاد پر تقرری سے متعلق رہنما خطوط کی بنیاد پر مناسب درخواست دہندگان کا جائزہ لیا گیا۔جانچ کمیٹی نے ذیلی کمیٹی کی رپورٹ پر بھی غور کیا اور 2012ء سے پیدا ہونے والی اسامیوں کے مقابلے میں ہمدردی کی بنیاد پر ایم ٹی ایس کے عہدے پر تقرری کے لئے انتہائی معقول امیدواروں کی سفارش کی تھیں۔
لہٰذا ڈی او پی ٹی میں ہمدردی کی بنیاد پر تقرری سے متعلق طویل عرصے سے زیر التوا مسئلہ کو بہت کم مدت میں حل کردیا گیا ہے، جس کے لئے متاثر ملازمین کا سوگوار کنبہ گزشتہ سات برسوں سے انتظار کررہا تھا۔
خواتین اور بچوں کی ترقیات کی وزارت
پردھان منتری راشٹریہ بال پرسکار کے لیے نامزدگی جمع کرانے کی آخری تاریخ 15 ستمبر 2023 ہے
خواتین اور بچوں کی ترقی کی وزارت ہمارے بچوں کی توانائی، عزم، صلاحیت، ولولے اور جوش وجذبے کو منانے کے لئےہر سال پردھان منتری راشٹریہ بال پرسکار  کا اہتمام کرتی ہے تاکہ
کسی بھی بچے کی جو ہندوستانی شہری ہے اور ہندوستان میں مقیم ہے اور اس کی عمر 18 سال سے زیادہ نہیں ہے  ہو۔
نیشنل ایوارڈ پورٹل یعنی https://awards.gov.in پر نامزدگی جمع کرانے کی آخری تاریخ 15.09.2023 ہے۔